Document ID: /fineweb-2-swissfilter-quality_10-filterrobots/filtered/02038.jsonl.gz/4340

A Laax resta Franz Gschwend per ulteriurs trais onns president communal.
Ils votants e las votantas da Laax han reelegì el a chaschun da la radunanza communala. Quai ha confermà la chanzlia communala sin dumonda da RTR. Vegnids reelegids en suprastanza èn Ralf Seelig ed Othmar Schärer.
Ils da Laax han ultra da quai approvà il quint annual da la vischnanca dal 2020. Quel serra cun in surpli d'entradas da 4,3 milliuns francs – quai tar entradas totalas da 19 milliuns francs.
A la radunanza communala èn var 80 persunas stadas preschentas. Las prescripziuns da corona èn vegnidas resguardadas.